Az 1931-es világbajnokságon Oberhofban két számban is győzni tudott – 18 kilométeres sífutásban és északi összetettben is az első helyet szerezte meg. 1932-ben már harmadik alkalommal vett részt a téli olimpiákon. A Lake Placid-i játékokon is eredményesen végzett, de már csak egy versenyszámban végzett az első helyen. Az északiösszetett-versenyen ponttal aranyérmes lett, a 18 km-es sífutásban viszont már csak a hatodik helyen ért célba. 1923-ban, 1926-ban, 1928-ban, 1929-ben és 1931-ben is megnyerte a holmenkolleni sífesztivál északiösszetett-versenyét. Ezzel a teljesítménnyel ő az egyike annak a csupán négy sportolónak, aki öt alkalommal is győzött ebben a versenyszámban az eseményen.